pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“Grants for Change กองทุนสร้างสรรค์สื่อ สื่อสร้างสรรค์สังคม”
วันศุกร์ที่ 21 สิงหาคม 2563
“Grants for Change กองทุนสร้างสรรค์สื่อ สื่อสร้างสรรค์สังคม”
“Grants for Change กองทุนสร้างสรรค์สื่อ สื่อสร้างสรรค์สังคม”
(21 ส.ค.63) ห้องวิภาวดี บอลรูม เอ บี โรงแรมเซ็นทาราแกรนด์ แอท เซ็นทรัลพลาซ่า ลาดพร้าว กรุงเทพฯ กองทุนพัฒนาสื่อปลอดภัยและสร้างสรรค์ จัดงาน Grants for Change แถลงข่าวเปิดรับข้อเสนอโครงการเพื่อขอรับการสนับสนุนทุนประจําปี 2563 วงเงินไม่เกิน 300 ล้านบาท พร้อมกัน 5 ภูมิภาค ส่วนกลางกรุงเทพฯ ส่วนภูมิภาค เชียงใหม่ ,ขอนแก่น ,ชลบุรี, สงขลา โดยการจัดงานในครั้งนี้ได้รับความสนใจจากประชาชนมีผู้ลงทะเบียนเข้าร่วมงานเต็มจํานวนทุกภูมิภาค
นายกฤษศญพงษ์ ศิริ ปลัดกระทรวงวัฒนธรรม ประธานอนุกรรมการบริหารกองทุนพัฒนาสื่อปลอดภัย
และสร้างสรรค์ ประธานเปิดงานกล่าวว่า คนไทยมีวัฒนธรรม มีความเอื้ออาทร ความห่วงใย มีน้ําใจ
และมีความคิดสร้างสรรค์ ทุกคนไม่ใช่เป็นเพียงผู้รับสื่อแต่เป็นผู้ผลิตสื่อ วันนี้เรามีสิ่งดีๆ จากช่องทางของรัฐ
คือกองทุนพัฒนาสื่อปลอดภัยและสร้างสรรค์ จึงอยากให้คนที่มีความสนใจเข้ามายื่นข้อเสนอโครงการ มาร่วมผลิตสื่อ เพราะทุกท่านมีคุณค่า ที่จะมาช่วยสร้างความเข้มแข็ง อยากให้มาช่วยกันสร้างสรรค์สื่อที่ปลอดภัย ป้องกันสื่อร้ายเป็นวัคซีนให้กับสังคม
ด้าน ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ กล่าวว่าการจัดงานพร้อมกันใน 5 ภูมิภาคของประเทศในวันนี้ เจ้าหน้าที่ทุกคนของสํานักงานกองทุนพัฒนาสื่อปลอดภัยและสร้างสรรค์ มีความตั้งใจเป็นหนึ่งเดียวที่จะให้บริการและดูแลผู้สนใจเสนอโครงการฯ การจัดงานในครั้งนี้เราอยากจะให้กองทุนสื่อกับช้างเผือกได้มาเจอกัน เราจะได้ค้นพบผู้ผลิตหน้าใหม่ หรือรายเดิม ที่จะมาช่วยกันสร้างสรรค์ผลงานใหม่ โดยกองทุนสื่อจะเป็นกลไกในการที่จะไปค้นพบผู้ผลิตสื่อที่ดีและมีคุณภาพ กองทุนสร้างสรรค์สื่อเพื่อให้สื่อไปสร้างสรรค์สังคม
“ อยากให้ทุกคนฝันร่วมกันฝันว่างานนั้นจะเป็นมาสเตอร์พีซ ที่สร้างผลกระเทือนต่อสังคมไม่ใช่เฉพาะในประเทศไทยแต่ส่งผลกระเทือนไปยังนานาชาติได้ ทั่วโลกได้ และคอนเท้นต์หนึ่งคอนเท้นต์คลิปหนึ่งคลิปมันเปลี่ยนชีวิตเลย อยากขอเชิญชวนผู้ขอรับทุนทุกคน ให้คิดใหญ่ งานของท่านจะดังไกลไปทั่วโลกไม่ใช่เฉพาะในประเทศไทย ” ดร.ธนกรกล่าว
ซึ่งงานในวันนี้กองทุนสื่อ ได้เปิดเวทีเสวนา “เขียนโครงการอย่างไรให้ได้ทุน” โดยวิทยากร
ผู้มีประสบการณ์และตัวแทนผู้รับทุน มาร่วมแบ่งปันประสบการณ์ รวมถึงการเปิดคลินิกให้คําแนะนํา วิธีคิดวิธีการเขียนโครงการ การทําความเข้าใจรายละเอียดในสัญญา และการบริหารโครงการและการประสานงานกับกองทุนฯ
ผู้สื่อข่าวรายงานว่า เวทีเปิดรับเปิดรับข้อเสนอโครงการเพื่อขอรับการสนับสนุนทุนประจําปี 2563 วงเงินไม่เกิน 300 ล้านบาท ทั้งส่วนกลางและภูมิภาค มีผู้สนใจเข้าร่วมงานอย่างคับคั่ง นอกจากนี้ยังมีผู้ติดตามรับชมการถ่ายทอดสดทางเฟซบุ๊กของกองทุนพัฒนาสื่อปลอดภัยและสร้างสรรค์ อีกจํานวนมาก
รัฐบาลไทย-ข่าวทำเนียบรัฐบาล-รองนายกรัฐมนตรี ลงพื้นที่ยโสธรตรวจศูนย์ดิจิทัลชุมชน และเปิดโครงการยุติธรรมสู่หมู่บ้าน
วันอาทิตย์ที่ 22 กรกฎาคม 2561
รองนายกรัฐมนตรี ลงพื้นที่ยโสธรตรวจศูนย์ดิจิทัลชุมชน และเปิดโครงการยุติธรรมสู่หมู่บ้าน
รองนายกรัฐมนตรี ลงพื้นที่ยโสธรตรวจศูนย์ดิจิทัลชุมชนและเปิดโครงการยุติธรรมสู่หมู่บ้าน
ตามที่กําหนดให้มีการประชุมคณะรัฐมนตรีอย่างเป็นทางการนอกสถานที่ ครั้งที่ 5/2561 ในวันที่ 24 กรกฎาคม 2561 ที่จังหวัดอุบลราชธานี นั้น
ในวันที่ 23 กรกฎาคม 2561 พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะได้กําหนดที่จะเดินทางไปยังพื้นที่จังหวัดยโสธร เพื่อตรวจราชการหน่วยงานในกํากับด้านดิจิทัล และด้านยุติธรรม โดยภายหลังเป็นประธานเปิดงานสัมมนาวิชาการ Future Economy & Internet Governance: Big Change To Big Chance และปาฐกถาพิเศษเรื่อง Future Economy & Internet Governance ที่สยามพารากอนในช่วงเช้าแล้ว รองนายกรัฐมนตรีและรัฐมนตรีว่าการกระทรวงยุติธรรม จะได้เดินทางไปยังท่าอากาศยานสุวรรณภูมิ เพื่อ เดินทางไปยังท่าอากาศยานอุบลราชธานี และเดินทางต่อไปยังจังหวัดยโสธร
​
จากนั้นในเวลา 15.00 น. รองนายกรัฐมนตรีและรัฐมนตรีว่าการกระทรวงยุติธรรม จะเดินทางไปตรวจเยี่ยมศูนย์ดิจิทัลชุมชนตําบลทุ่งแต้ วัดบูรพา ตําบลทุ่งแต้ อําเภอเมือง จังหวัดยโสธร ซึ่งเป็นศูนย์ดิจิทัลชุมชน 1 ใน 3 ศูนย์ ICT ชุมชน ที่กระทรวงดิจิทัลเพื่อเศรษฐกิจและสังคมได้อนุมัติให้จัดตั้งขึ้นในจังหวัดยโสธร เสร็จแล้วจึงเดินทางต่อไปยังธาตุก่องข้าวน้อย ตําบลตาดทอง อําเภอเมือง จังหวัดยโสธร
​​จากนั้นในเวลา 16.25 น. รองนายกรัฐมนตรีและรัฐมนตรีว่าการกระทรวงยุติธรรม จะเป็นประธานในพิธีเปิดโครงการยุติธรรมสู่หมู่บ้าน นําบริการรัฐสู่ประชาชน ครั้งที่ 9/2561 และปาฐกถาพิเศษในหัวข้อ “ยุติธรรมสู่หมู่บ้าน นําบริการรัฐสู่ประชาชน” เยี่ยมชมนิทรรศการของหน่วยงานในสังกัดกระทรวงยุติธรรมและหน่วยงานภาคี พร้อมพบประชาชนเพื่อรับฟังปัญหาความเดือนร้อน และกลไกการบูรณาการทํางานร่วมกันระหว่างภาครัฐและภาคประชาชน ที่ธาตุก่องข้าวน้อย ตําบลตาดทอง อําเภอเมือง จังหวัดยโสธร เสร็จแล้วจะได้เดินทางไปยังจังหวัดอุบลราชธานี เพื่อเข้าร่วมการประชุมคณะรัฐมนตรีอย่างเป็นทางการนอกสถานที่มหาวิทยาลัยอุบลราชธานี ต่อไป
​
​​​
...........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-ท่าอากาศยานดอนเมือง (ทดม.) ประกาศปิดให้บริการห้องรับรองพระภิกษุสามเณร และห้องละหมาด บริเวณชั้น 3 อาคารผู้โดยสารภายในประเทศ (อาคาร 2) เป็นการชั่วคราว [กระทรวงคมนาคม]
วันศุกร์ที่ 3 เมษายน 2563
ท่าอากาศยานดอนเมือง (ทดม.) ประกาศปิดให้บริการห้องรับรองพระภิกษุสามเณร และห้องละหมาด บริเวณชั้น 3 อาคารผู้โดยสารภายในประเทศ (อาคาร 2) เป็นการชั่วคราว [กระทรวงคมนาคม]
ท่าอากาศยานดอนเมือง (ทดม.) ประกาศปิดให้บริการห้องรับรองพระภิกษุสามเณร และห้องละหมาด บริเวณชั้น 3 อาคารผู้โดยสารภายในประเทศ (อาคาร 2) เป็นการชั่วคราว
ท่าอากาศยานดอนเมือง (ทดม.) ประกาศปิดให้บริการห้องรับรองพระภิกษุสามเณร และห้องละหมาด บริเวณชั้น 3 อาคารผู้โดยสารภายในประเทศ (อาคาร 2) เป็นการชั่วคราว เพื่อทําความสะอาดห้องและอุปกรณ์ต่างๆ โดยใช้น้ํายาฆ่าเชื้อโรค ระหว่างวันที่ 1-30 เม.ย.63 หรือจนกว่าสถานการณ์การแพร่ระบาดของเชื้อไวรัส COVID-19 จะคลี่คลาย
ทั้งนี้ เพื่อสอดคล้องกับข้อกําหนดประกาศสถานการณ์ฉุกเฉิน และเป็นไปตามการยกระดับมาตรการแก้ไขปัญหาการแพร่ระบาดไวรัสโควิด-19 จึงขออภัยในความไม่สะดวกมา ณ ที่นี้ หากพบเห็นปัญหาการให้บริการ หรือปัญหาอื่น ๆ สามารถแจ้งไปยัง AOT Contact Center 1722 หรือศูนย์ประชาสัมพันธ์ ทดม.โทร 0 2535 1192 ตลอด 24 ชั่วโมง
************************
ส่วนกิจการพิเศษและมวลชนสัมพันธ์ ท่าอากาศยานดอนเมือง
โทรศัพท์ 0 2535 1892
โทรสาร 0 2535 1065
รัฐบาลไทย-ข่าวทำเนียบรัฐบาล-สธ.เตือนประชาชน ฉลองรับปีใหม่ เลือกอาหารร้อน สุกใหม่ สะอาด ปลอดภัย
วันศุกร์ที่ 29 ธันวาคม 2560
สธ.เตือนประชาชน ฉลองรับปีใหม่ เลือกอาหารร้อน สุกใหม่ สะอาด ปลอดภัย
กระทรวงสาธารณสุข เตือนประชาชนฉลองเทศกาลปีใหม่ เลือกอาหารที่ร้อน ปรุงสุก สะอาด เลือกซื้อจากร้านที่มีป้ายอาหารสะอาด รสชาติอร่อย เพื่อลดการเกิดโรคอุจจาระร่วง  อาหารเสี่ยง ประเภทยํา ลาบ
วันนี้ (29 ธันวาคม 2560) นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้ให้สํานักงานสาธารณสุขจังหวัด แนะนําประชาชนในการเลือกอาหารฉลองกับครอบครัว เพื่อนฝูงในช่วงวันหยุดเทศกาลส่งท้ายปีเก่า 2560 ต้อนรับปีใหม่2561 ซึ่งจะมีทั้งซื้อวัตถุดิบไปปรุงเองสั่งจากร้านอาหารหรือไปรับประทานอาหารนอกบ้านเมนูที่นิยมรับประทานคืออาหารทะเลยํา ลาบ ส้มตํา ขนมจีน โดยเฉพาะอาหารทะเล ระมัดระวังเรื่องการปรุง ขอให้ปรุงสุก รับประทานอาหารร้อน ผักผลไม้ล้างด้วยน้ําสะอาด เพื่อลดโรคอุจจาระร่วงและโรคอาหารเป็นพิษ
นายแพทย์โอภาสกล่าวต่อว่า ขอให้ประชาชนยึดหลักกินร้อนช้อนกลางและล้างมือบ่อยๆอาหารต้องปรุงไม่เกิน4ชั่วโมงก่อนรับประทาน หากกินอาหารประเภทปิ้งย่างเช่นหมูกระทะกุ้งกระทะขอให้ปิ้งให้สุกก่อน สําหรับเมนูที่มักเป็นต้นเหตุของโรคอุจจาระร่วง10เมนูได้แก่ 1.ลาบก้อยดิบเช่นลาบหมูก้อยปลาดิบ 2.ยํากุ้งเต้น 3.ยําหอยแครง 4.ข้าวผัดโรยเนื้อปู โดยเฉพาะกรณีที่ทําปริมาณมาก 5.อาหารหรือขนมที่ราดด้วยกะทิสด 6.ขนมจีน 7.ข้าวมันไก่8.ส้มตํา9.สลัดผักและ10.น้ําแข็ง สําหรับผู้ที่เดินทางท่องเที่ยวขอให้เลือกร้านที่มีป้ายอาหารสะอาดรสชาติอร่อย ที่รับรองโดยกรมอนามัย กระทรวงสาธารณสุขและควรนํายาแก้ท้องเสียเช่นยาธาตุน้ําขาวยาธาตุน้ําแดงผงน้ําตาลเกลือแร่ ยาลดกรดติดตัวไปด้วยเพื่อบรรเทาอาการท้องเสียที่อาจเกิดขึ้นได้
ในการดูแลเบื้องต้นให้ดื่มน้ําผสมผงน้ําตาลเกลือแร่โออาร์เอสแทนน้ําหรืออาจทําเองโดยใช้น้ําต้มสุก1ขวดน้ําปลาใหญ่หรือประมาณ750ซีซี.ผสมน้ําตาลทราย2ช้อนโต๊ะและเกลือแกงครึ่งช้อนชาผสมให้เข้ากันทิ้งให้เย็นและดื่มแทนน้ําแต่ถ้าอาการไม่ดีขึ้นขอให้รีบพบแพทย์หรือเจ้าหน้าที่สาธารณสุขใกล้บ้าน
รัฐบาลไทย-ข่าวทำเนียบรัฐบาล-พม. เตรียมจัดงาน “Thailand Social Expo 2018” วันที่ 3 – 5 ส.ค. นี้ ณ Hall 5 – 8 ศูนย์แสดงสินค้าและการประชุมอิมแพ็ค เมืองทองธานี
วันพุธที่ 25 กรกฎาคม 2561
พม. เตรียมจัดงาน “Thailand Social Expo 2018” วันที่ 3 – 5 ส.ค. นี้ ณ Hall 5 – 8 ศูนย์แสดงสินค้าและการประชุมอิมแพ็ค เมืองทองธานี
พม. เตรียมจัดงาน “Thailand Social Expo 2018” วันที่ 3 – 5 ส.ค. นี้ ณ Hall 5 – 8 ศูนย์แสดงสินค้าและการประชุมอิมแพ็ค เมืองทองธานี
วันนี้ (25 ก.ค. 61) เวลา 08.30 น.พลเอก อนันตพร กาญจนรัตน์ รัฐมนตรีกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.)ครั้งที่ 103/2561 โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
รัฐบาล โดยกระทรวงการพัฒนาสังคมและความมั่นคงของมนุษย์ (พม.) และองค์กรภาคีเครือข่ายด้านสังคมกว่า 80 หน่วยงาน เตรียมจัดงาน"Thailand Social Expo 2018” ระหว่างวันที่ 3 - 5 สิงหาคม 2561 ตั้งแต่เวลา 9.00 - 18.30 น. ณ Hall 5 – 8 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรีโดยภายในงานจะได้พบกับมหกรรมกรรมด้านสังคมครั้งยิ่งใหญ่ของประเทศ ประกอบด้วย 4 โซนสําคัญ ได้แก่โซน 1การประชุมวิชาการเสวนาปาฐกถาการแลกเปลี่ยนเรียนรู้ด้านการพัฒนาสังคมและการนําเสนอรายงานสถานการณ์ ทางสังคม อาทิ "พลังสตรีอาเซียนขับเคลื่อนเศรษฐกิจ” "เมืองทุกมิติ : การแก้ไขปัญหาที่อยู่อาศัยในประเทศไทย และประเทศ ASEAN โดยชุมชนเป็นแกนหลัก” และ "Social Map กับการลดความเหลื่อมล้ําทางสังคม” เป็นต้นโซน 2การแสดงผลงานนวัตกรรมด้านสังคมของประเทศไทย เป็นนวัตกรรมเพื่อพัฒนาสังคมต้นแบบที่ดีของการพัฒนาสังคมเทคโนโลยีเพื่อสังคม อาทิ การจําลองบ้านและที่อยู่อาศัยที่เอื้อต่อคนพิการ การให้บริการทางสังคม บริการรถทันตกรรมเคลื่อนที่ การทําบัตรประชาชนเคลื่อนที่ การนวดแผนไทย บริการวัดสายตา และบริการแว่นตา เป็นต้นโซน 3การแสดงผลิตผลด้านสังคมของภาคีเครือข่ายทุกภาคส่วน อาทิ ผลิตภัณฑ์ทอฝัน By พม. ธงฟ้าราคาประหยัด ผลิตภัณฑ์ OTOP เป็นต้น และโซน 4การแสดงศักยภาพของกลุ่มเป้าหมายและภาคีเครือข่ายเพื่อเสริมสร้างเจตคติที่ดีและสร้างสรรค์ของคนในสังคม อาทิ การแสดงโขนรามเกียรติ์ของผู้พิการทางการได้ยิน ตอน "ยกรบ” การแสดง ของศิลปิน S2S การแสดง ของชนเผ่าอาข่า และการเดินแฟชั่นโชว์ของผู้สูงอายุ เป็นต้น
ทั้งนี้ ขอเชิญชวนประชาชนผู้ที่สนใจ ภาคีเครือข่ายทางสังคม หน่วยงานภาครัฐ ภาคเอกชน NGOs หน่วยงาน ที่เกี่ยวข้อง และสถาบันการศึกษา เข้าร่วมงาน"Thailand Social Expo 2018”ในวัน เวลา และสถานที่ดังกล่าว
รัฐบาลไทย-ข่าวทำเนียบรัฐบาล-กบข. รุกเพิ่มการลงทุนต่างประเทศ หวังลดความเสี่ยงและขยายโอกาสการลงทุน
วันศุกร์ที่ 29 พฤศจิกายน 2562
กบข. รุกเพิ่มการลงทุนต่างประเทศ หวังลดความเสี่ยงและขยายโอกาสการลงทุน
กบข. อยู่ระหว่างเร่งเพิ่มสัดส่วนการลงทุนในต่างประเทศ โดยการเพิ่มเพดานการลงทุนจากร้อยละ 30 เพิ่มเป็นร้อยละ 40 ของสินทรัพย์รวม ซึ่งคาดว่าจะแล้วเสร็จสามารถเริ่มดําเนินการได้ในช่วงต้นปี 2563
นายวิทัย รัตนากร เลขาธิการคณะกรรมการ กบข. เปิดเผยว่า กบข. อยู่ระหว่างเร่งเพิ่มสัดส่วนการลงทุนในต่างประเทศ โดยการเพิ่มเพดานการลงทุนจากร้อยละ 30 เพิ่มเป็นร้อยละ 40 ของสินทรัพย์รวม ซึ่งคาดว่าจะแล้วเสร็จสามารถเริ่มดําเนินการได้ในช่วงต้นปี 2563
ปัจจุบัน กบข. มีการลงทุนในสินทรัพย์ต่างประเทศอยู่ร้อยละ 28 ของสินทรัพย์รวม ซึ่งใกล้เพดานการลงทุนต่างประเทศตามที่กฎกระทรวงกําหนดไว้ที่ร้อยละ 30 ของสินทรัพย์รวม โดยส่วนที่เหลืออีกร้อยละ 72 เป็นการลงทุนในประเทศ และเพื่อลดการกระจุกตัวของการลงทุนภายในประเทศ ลดความเสี่ยง และหาโอกาสลงทุนเพื่อรับผลตอบแทนที่ดีขึ้นจากการลงทุนในตลาดต่างประเทศ จึงจําเป็นต้องปรับเพดานการลงทุนต่างประเทศเป็นร้อยละ 40 ซึ่งสอดคล้องกับผลการศึกษาของบริษัทที่ปรึกษา UBS Asset Management ที่เสนอให้ กบข. เพิ่มการลงทุนต่างประเทศมากขึ้นถึงร้อยละ 40 เช่นกัน
ทั้งนี้ การลงทุนต่างประเทศเพิ่มขึ้น จะเป็นการกระจายความเสี่ยง และเพิ่มโอกาสการหาผลตอบแทนการลงทุนไปยังตลาดที่มีศักยภาพ ในสินทรัพย์ประเภทต่าง ๆ ที่หลากหลาย โดยมุ่งเน้นการลงทุนเพิ่มเติมในสินทรัพย์ทางเลือก (Alternative Assets) เช่น กองทุนโครงสร้างพื้นฐาน กองทุนอสังหาริมทรัพย์ หรือ กองทุนไพรเวท อิควิตี้ และการลงทุนในตลาดหุ้นต่างประเทศ โดยเฉพาะตลาดประเทศพัฒนาแล้ว เช่น สหรัฐอเมริกา รวมถึงการลงทุนในพันธบัตรรัฐบาลที่มีความมั่นคงสูง โดยในปี 2562 แม้ว่าค่าเงินบาทจะแข็งค่าขึ้น 7% แต่การลงทุนในต่างประเทศยังให้ผลตอบแทนสูง เช่น ตลาดหุ้นประเทศพัฒนาแล้ว ให้ผลตอบแทนในรูปเงินบาทสูงถึง 18% เมื่อเทียบกับตลาดหุ้นไทยที่ให้ผลตอบแทนเพียง 3% เท่านั้น ซึ่งการที่ค่าเงินบาทแข็งค่าขึ้นอย่างรวดเร็วในช่วงที่ผ่านมา และแข็งค่าในสัดส่วนที่สูงกว่าค่าเงินของประเทศอื่น ๆ ในเอเชีย ก็ถือเป็นโอกาสในการลงทุนต่างประเทศเพิ่มขึ้นได้ หากมีการบริหารจัดการความเสี่ยงอัตราแลกเปลี่ยนที่เหมาะสม
สําหรับการดําเนินการหลังจากนี้ กบข. อยู่ระหว่างนําข้อเสนอการเพิ่มเพดานการลงทุนต่างประเทศจากร้อยละ 30 เป็น ร้อยละ 40 เสนอต่อคณะกรรมการ กบข. เพื่อพิจารณา และดําเนินการขั้นต่อไปเพื่อกําหนดเป็นกฎกระทรวง ซึ่งคาดว่าจะสามารถเริ่มดําเนินการได้ในช่วงต้นปี 2563
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.1 ล้านคน มีมูลค่าสินทรัพย์สุทธิประมาณ 9.35 แสนล้านบาท (ข้อมูล ณ 31 ต.ค. 2562)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249, raviwan@gpf.or.th
รัฐบาลไทย-ข่าวทำเนียบรัฐบาล-รมช.ธรรมนัส คิกออฟ โครงการจิตอาสากระทรวงเกษตรและสหกรณ์
วันพุธที่ 16 ตุลาคม 2562
รมช.ธรรมนัส คิกออฟ โครงการจิตอาสากระทรวงเกษตรและสหกรณ์
รมช.ธรรมนัส คิกออฟ “โครงการจิตอาสากระทรวงเกษตรและสหกรณ์ ช่วยเหลือ ฟื้นฟู ดูแลเกษตรกรผู้ประสบภัย” โดยปลูกพืชเพื่อเก็บเมล็ดพันธุ์สร้างรายได้ในพื้นที่นาหลังน้ําลด พร้อมมอบหนังสืออนุญาตเข้าทําประโยชน์ในเขตปฏิรูปที่ดิน (ส.ป.ก. 4-01) จังหวัดอุบลราชธานี จํานวน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิด “โครงการจิตอาสากระทรวงเกษตรและสหกรณ์ ช่วยเหลือ ฟื้นฟู ดูแลเกษตรกรผู้ประสบภัย” ณ หมู่ 11 บ้านศรีบัว ตําบลสร้างถ่อ อําเภอเขื่องใน จังหวัดอุบลราชธานี ว่า กระทรวงเกษตรและสหกรณ์ โดยกรมพัฒนาที่ดิน
ได้จัด “โครงการจิตอาสากระทรวงเกษตรและสหกรณ์ ช่วยเหลือ ฟื้นฟู ดูแลเกษตรกรผู้ประสบภัย” ขึ้น โดยมีวัตถุประสงค์เพื่อให้ทุกหน่วยงานร่วมกันบูรณาการดําเนินการช่วยเหลือ ฟื้นฟู เกษตรกรผู้ประสบภัยหลังน้ําลด เพื่อบรรเทาความเดือดร้อนให้กับเกษตรกร รวมถึงสร้างการรับรู้การเตรียมการทําการเกษตรตามหลักวิชาการ สนับสนุนส่งเสริมให้เกษตรกรสามารถกลับมาประกอบอาชีพเกษตรกรรมได้อย่างรวดเร็ว โดยให้การสนับสนุนการปรับปรุงบํารุงดิน และบําบัดน้ําเสีย เพื่อยับยั้งความเสียหายของผลผลิตทางการเกษตร ซึ่งหลังจากน้ําลดเกษตรกรมีความต้องการปลูกพืชที่สามารถทดแทนข้าว เพื่อสร้างรายได้ให้กับครัวเรือน จึงจัดโครงการปลูกพืชปุ๋ยสดเพื่อเก็บเมล็ดพันธุ์ ช่วยเหลือผู้ประสบภัยน้ําท่วมในพื้นที่จังหวัดอุบลราชธานี โดยส่งเสริมให้เกษตรกรปลูกหลังน้ําลดในพื้นที่นาข้าวที่ได้รับความเสียหายจากน้ําท่วม และเก็บเมล็ดพันธุ์จําหน่ายให้กับกรมพัฒนาที่ดิน ในราคากิโลกรัมละ 23 - 25 บาท เพื่อนําไปสนับสนุนและปรับปรุงดินในพื้นที่อื่นต่อไป
ทั้งนี้ กรมพัฒนาที่ดินสนับสนุนเมล็ดพันธุ์พืชปุ๋ยสดให้กับเกษตรกร จํานวน 175 ราย ประกอบด้วย 1) เกษตรกรกลุ่ม PGS จํานวน 30 ราย 2) กลุ่มเกษตรพอเพียง จํานวน 30 ราย 3) กลุ่มผู้เลี้ยงปลาในนาข้าว จํานวน 60 ราย4) กลุ่มผู้เลี้ยงไหม จํานวน 15 ราย 5) กลุ่มสวนยาง จํานวน 40 ราย รวมเกษตรกร 175 ราย ครอบคลุมพื้นที่ 2,000 ไร่ รวมทั้งมอบข้าวสาร ให้แก่หมอดินอาสาและเกษตรกร จํานวน 400 ชุด เพื่อเป็นการช่วยเหลือเยียวยา ผู้ประสบอุทกภัยหลังจากน้ําลด ในโอกาสนี้ รมช.ธรรมนัส ได้เป็นประธานพิธีมอบหนังสืออนุญาตเข้าทําประโยชน์ในเขตปฏิรูปที่ดิน (ส.ป.ก. 4-01) จํานวน 50 ราย ซึ่งในอําเภอเขื่องในทั้ง 18 ตําบล เป็นเขตปฏิรูปที่ดิน 13 ตําบล ครอบคลุมพื้นที่ทั้งหมด 90,000 ไร่ ได้ดําเนินการจัดที่ดินไปแล้ว 53,000 ไร่ เกษตรกรได้รับประโยชน์ 9,251 ราย อีกด้วย
สําหรับจังหวัดอุบลราชธานีเป็นหนึ่งในจังหวัดที่ได้รับอิทธิพลจากพายุโซนร้อนโพดุล และคาจิกิ ตั้งแต่วันที่ 29 สิงหาคม 2562 และหลังจากพายุสงบลงก็ยังมีฝนตกอย่างต่อเนื่อง ประกอบกับมีน้ําหนุนจนถึงวันที่ 22 กันยายน 2562 ทําให้เกิดความเสียหายอย่างหนักในหลายในพื้นที่ของจังหวัดอุบลราชธานี ส่วนอําเภอเขื่องใน ได้รับผลกระทบจํานวน 17 ตําบล 126 หมู่บ้าน ประชาชน 3,559 ครัวเรือน จํานวนประชากร 14,136 คน ซึ่งพื้นที่ที่ได้รับความเสียหายประกอบด้วย นาข้าว พืชไร่ ไม้ผล ไม้ยืนต้น ชุมชน และพื้นที่อื่น ๆ รวม เนื้อที่ 392,878 ไร่ ปัจจุบันสถานการณ์คลี่คลายลง และหลายพื้นที่กลับเข้าสู่สถานการณ์ปกติแล้ว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมต.นร.สุวิทย์ฯ ตรวจเยี่ยมและมอบนโยบายแก่ สำนักงานคณะกรรมการวิจัยแห่งชาติ (วช.)
วันพฤหัสบดีที่ 16 มีนาคม 2560
รมต.นร.สุวิทย์ฯ ตรวจเยี่ยมและมอบนโยบายแก่ สํานักงานคณะกรรมการวิจัยแห่งชาติ (วช.)
รมต.นร.สุวิทย์ฯ ตรวจเยี่ยมและมอบนโยบายแก่ สํานักงานคณะกรรมการวิจัยแห่งชาติ (วช.)
วันนี้ (16 มีนาคม 2560) เวลา 13.00 น. นายสุวิทย์ เมษินทรีย์ รัฐมนตรีประจําสํานักนายกรัฐมนตรี ได้เดินทางมาตรวจเยี่ยมสํานักงานคณะกรรมการวิจัยแห่งชาติ (วช.) ซึ่งมีสํานักงานอยู่ ณ ถนนพหลโยธิน เขตจตุจักร กทม. พร้อมมอบนโยบายการปฏิบัติราชการและรับฟังความคิดเห็น โดยมี ศาสตราจารย์ นายแพทย์สิริฤกษ์ ทรงศิวิไล เลขาธิการสํานักงานคณะกรรมการวิจัยแห่งชาติ คณะผู้บริหารและเจ้าหน้าที่ วช. ให้การต้อนรับ
โอกาสนี้ เลขาธิการคณะกรรมการวิจัยแห่งชาติได้กล่าวรายงานถึงภารกิจและหน้าที่ของ สํานักงานคณะกรรมการวิจัยแห่งชาติ (วช.) พร้อมสรุปแนวทางการดําเนินงานของ วช. ตามทิศทางการปฏิรูประบบวิจัย และนวัตกรรมของประเทศ ยุทธศาสตร์ชาติ และ Thailand 4.0 ตามนโยบายของ พลเอก ประยุทธ์ จันทร์โอชา นายกรัฐมนตรี
จากนั้น รัฐมนตรีประจําสํานักนายกรัฐมนตรีได้กล่าวมอบนโยบายว่า สํานักงานคณะกรรมการวิจัยแห่งชาติมีหน้าที่และพันธกิจสําคัญโดยเป็นหน่วยงานหลักใน 2 ประเด็น ได้แก่ 1) การขับเคลื่อนนโยบายและนวัตกรรมของประเทศ 2) การปฏิรูประบบวิจัยและนวัตกรรม เพื่อตอบสนองต่อยุทธศาสตร์ชาติและ Thailand 4.0 ซึ่งในตอนนี้มีมิติสําคัญในเรื่องการวิจัยอยู่ 3 มิติ คือ (1) การวิจัยและนวัตกรรมที่ไปตอบโจทย์ เรื่องทางความมั่งคั่งทางเศรษฐกิจ ไม่ว่าจะเป็นเรื่องของภาคเกษตร ภาคอุตสาหกรรม ภาคบริการ ที่สําคัญของประเทศ (2) การวิจัยและนวัตกรรมที่ต้องไปตอบโจทย์ เรื่องของสังคม โดยเฉพาะประเด็นท้าทายทางสังคม ดังนั้นจึงต้องบูรณาการกันทั้งทางด้านวิทยาศาสตร์ สังคมศาสตร์ และมนุษยศาสตร์ (3) การวิจัยและพัฒนาเพื่อความเป็นเลิศหรือเพิ่มขีดความสามารถทางเทคโนโลยี โดยมีเทคโนโลยีเป้าหมายที่จะพัฒนาในอีก 3 ถึง 5 ปีข้างหน้า ภายใต้ไทยแลนด์ 4.0 จํานวน 4 เรื่องหลัก ๆ ได้แก่เรื่อง 1.ไบโอเทคโนโลยี 2.ดิจิตอลเทคโนโลยี 3.วัสดุศาสตร์ และ 4.นาโนเทคโนโลยี ซึ่งส่วนนี้ สํานักงานคณะกรรมการส่งเสริมการลงทุน (BOI) ได้ประกาศให้เทคโนโลยีเป็นเป้าหมายสําคัญที่จะให้การส่งเสริมด้วย
นอนจากนี้ สํานักงานคณะกรรมการวิจัยแห่งชาติ (วช.) และสํานักงานคณะกรรมการนโยบายวิทยาศาสตร์ เทคโนโลยี และนวัตกรรมแห่งชาติ (สวทน.) จะต้องร่วมมือกันอย่างใกล้ชิด ทั้งในด้านยุทธศาสตร์ การจัดโครงสร้างและบริหารองค์กรวิจัยของประเทศทั้งระบบ ให้มีเป้าหมายที่ตรงกัน ทําให้มีพลังในการที่จะช่วยขับเคลื่อน สําหรับการวิจัยจะต้องจัดองค์ประกอบของหน่วยงานวิจัยในประเทศโดยเร็วเพื่อให้การวิจัยสามารถตอบโจทย์ของประเทศได้ ไม่ว่าจะเป็นภาคเอกชน ภาคสังคมเพื่อให้มีเป้าหมายที่ชัดเจนในเรื่องของการวิจัยมากยิ่งขึ้น
หลังจากนั้น เลขาธิการ วช. ได้เชิญรัฐมนตรีประจําสํานักนายกรัฐมนตรีเยี่ยมชมการดําเนินงานศูนย์จัดการความรู้การวิจัย และระบบสารสนเทศการวิจัยระดับประเทศ ของ วช. ด้วยความสนใจ
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. คงอันดับเครดิตเรตติ้ง สูงสุดที่ 'AAA' / 'Stable' 5ปีต่อเนื่อง
วันอาทิตย์ที่ 9 ธันวาคม 2561
ธ.ก.ส. คงอันดับเครดิตเรตติ้ง สูงสุดที่ 'AAA' / 'Stable' 5ปีต่อเนื่อง
'ฟิทช์ เรทติ้งส์' คงมาตรฐานเครดิตเรตติ้ง ธ.ก.ส.ที่ระดับสูงสุด 'AAA(tha)' / 'Stable' ต่อเนื่องเป็นปีที่ 5 สะท้อนสถานะทางการเงินที่เข้มแข็งการบริหารจัดการที่ดีลูกค้าชําระหนี้ตรงกําหนด
'ฟิทช์ เรทติ้งส์' คงมาตรฐานเครดิตเรตติ้ง ธ.ก.ส.ที่ระดับสูงสุด 'AAA(tha)' / 'Stable' ต่อเนื่องเป็นปีที่ 5 สะท้อนสถานะทางการเงินที่เข้มแข็งการบริหารจัดการที่ดีลูกค้าชําระหนี้ตรงกําหนด ความเสี่ยงการผิดนัดชําระหนี้ต่ํา ช่วยลดต้นทุนทางการเงิน สามารถสนับสนุนการพัฒนาภาคการเกษตรได้อย่างยั่งยืนมีประสิทธิภาพ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า บริษัท ฟิทช์ เรทติ้งส์ (ประเทศไทย) จํากัด ได้ประกาศผลการจัดอันดับความน่าเชื่อถือของ ธ.ก.ส. โดยคง อันดับเครดิตภายในประเทศระยะยาว(National Long - Term Rating) อยู่ที่ระดับ 'AAA (tha)' แนวโน้มอันดับเครดิตมีเสถียรภาพ 'Stable' และอันดับเครดิตภายในประเทศระยะสั้น (National Short - Term Rating) ที่ 'F1+(tha)' ต่อเนื่องเป็นปีที่ 5 ซึ่งเป็นอันดับเครดิตที่สูงสุดสําหรับการจัดอันดับเครดิตในประเทศสะท้อนถึงระดับความสามารถสูงสุดในการชําระหนี้ได้ตรงตามกําหนด และมีความเสี่ยงของการผิดนัดชําระหนี้ต่ําที่สุด ซึ่งจะส่งผลดีต่อ ธ.ก.ส. ในด้านการลดต้นทุนทางการเงินเพื่อนําไปใช้สนับสนุนภาคการเกษตรของประเทศได้เพิ่มขึ้น
ในการจัดอันดับเครดิตของ ธ.ก.ส.นั้น ฟิทช์ระบุว่า มีปัจจัยสนับสนุนมาจากบทบาทสําคัญในเชิงนโยบายต่อรัฐบาลตามที่ได้กําหนดไว้ในพระราชบัญญัติจัดตั้งของธนาคารและการที่รัฐบาลเป็นผู้ถือหุ้นเกือบทั้งหมดจึงมีสถานะทางกฎหมายเป็นธนาคารของรัฐที่ได้รับความช่วยเหลือจากรัฐบาลมาอย่างต่อเนื่องไม่ว่าจะเป็นการเพิ่มเงินทุนให้กับธนาคาร และยังมีความเป็นไปได้อย่างสูงที่รัฐบาลจะให้การสนับสนุนแก่ธนาคารหากมีความจําเป็นในอนาคตอย่างไรก็ตามผลการดําเนินงานและสถานะทางการเงินของ ธ.ก.ส. ที่ผ่านมาอยู่ในระดับที่ดีซึ่งส่งผลดีต่อการยกระดับและพัฒนาภาคเกษตรอย่างยั่งยืน
นายอภิรมย์ กล่าวเพิ่มเติมว่า การที่ฟิทช์ได้จัดอันดับเครดิตของธนาคารในระดับสูงสุดอย่างต่อเนื่องมาเป็นปีที่ 5 นั้นเนื่องจากรัฐบาลให้การสนับสนุน ธ.ก.ส. อย่างต่อเนื่อง ในฐานะผู้ปฏิบัติงานตามนโยบายรัฐบาล โดยเฉพาะภาคการเกษตรที่เป็นพื้นฐานสําคัญของประเทศซึ่งการจัดอันดับเครดิตนี้ สามารถสะท้อนให้เห็นถึงการบริหารจัดการองค์กรอย่างมีระบบและได้นําเอาเทคโนโลยีมาใช้เพื่อเพิ่มประสิทธิภาพในการจัดการต้นทุนทางการเงินและยังมีมาตรฐานการบริหารความเสี่ยงด้านสินเชื่อและการให้บริการทางการเงินที่ทันสมัยภายใต้เกณฑ์การกํากับดูแลของหน่วยงานที่เกี่ยวข้อง เพื่อมุ่งสู่เป้าหมายในการเพิ่มประสิทธิภาพการผลิตภาคการเกษตรโดยการพัฒนาเทคโนโลยีการเกษตรสู่ภาคการเกษตรที่ยั่งยืน
รัฐบาลไทย-ข่าวทำเนียบรัฐบาล-นายกรัฐมนตรีย้ำ การเรียนออนไลน์เฉพาะช่วงโควิด-19 เท่านั้น เพื่อไม่ให้การศึกษาได้รับผลกระทบ
วันจันทร์ที่ 18 พฤษภาคม 2563
นายกรัฐมนตรีย้ํา การเรียนออนไลน์เฉพาะช่วงโควิด-19 เท่านั้น เพื่อไม่ให้การศึกษาได้รับผลกระทบ
นายกรัฐมนตรีย้ํา การเรียนออนไลน์เฉพาะช่วงโควิด-19 เท่านั้น เพื่อไม่ให้การศึกษาได้รับผลกระทบ
วันที่ 18 พ.ค.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงการเรียนการสอนผ่านระบบออนไลน์นั้น เป็นการแก้ปัญหาในช่วงรอการเปิดเรียนในเดือนกรกฎาคมนี้ เมื่อสถานการณ์ COVID-19 ดีขึ้น ก็จะกลับมาเรียนในห้องเรียนตามปกติ ส่วนปัญหาต่าง ๆ เช่น การเข้าไม่ถึงระบบ ค่าใช้จ่ายด้านอุปกรณ์ ภาระการดูแลของผู้ปกครอง และความรับผิดชอบของผู้เรียนที่จะต้องมีวินัยติดตามการเรียนด้วยตนเองนั้น รัฐบาลจะได้นํามาพิจารณาและแก้ปัญหาอย่างละเอียดรอบคอบ โดยเบื้องต้นจะมุ่งไปที่การลดเวลาเรียนในห้องเรียน ความพร้อมของผู้ปกครอง รวมทั้งการลดภาระการส่งเด็กไปโรงเรียน ซึ่งจะช่วยลดปัญหาการจราจรอีกทางหนึ่งด้วย ทั้งนี้ ได้มอบหมายหน่วยงานด้านการศึกษาเร่งทําการชี้แจง ทําความเข้าใจต่อข้อกังวลของประชาชน และผู้ปกครอง ซึ่งต้องขอความร่วมมือช่วยกันผ่านช่วงนี้ไปก่อน จนกว่าสถานการณ์โควิด-19 ยุติลง